|  |  |  |
| --- | --- | --- |
| ที่ มท ๐๘๑๙.๒/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

ตุลาคม ๒๕๖๔

เรื่อง เร่งรัดการดำเนินโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๙.๒/ว ๓๐๕๗ ลงวันที่ ๑ ตุลาคม ๒๕๖๓  
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0819.2/ว 3403 ลงวันที่ 3 พฤศจิกายน 2563  
 3. หนังสือกรมส่งเสริมการปกครองท้องถิ่น ด่วนที่สุด ที่ มท 0819.2/ว 2116 ลงวันที่ 20 กันยายน 2564  
   
สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0212.1/14250

ลงวันที่ 30 กันยายน 2564 จำนวน ๑ ชุด

ตามที่กรมส่งเสริมการปกครองท้องถิ่นได้จัดสรรงบประมาณให้จังหวัดไปเพื่อดำเนินการโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง จำนวน ๒ กิจกรรม ได้แก่ การจัดฝึกอบรมอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง และการจ่ายค่าตอบแทนอาสาสมัครบริบาลท้องถิ่น ตามแนวทาง  
ที่กำหนดและเบิกค่าใช้จ่ายในการดำเนินการตามโครงการให้แล้วเสร็จภายในเดือนพฤศจิกายน 2564 พร้อมทั้งรายงานผลให้ทราบ รายละเอียดตามอ้างถึง นั้น

กระทรวงมหาดไทยแจ้งมติคณะรัฐมนตรีในคราวประชุมเมื่อวันที่ 7 กันยายน 2564 อนุมัติ  
การเปลี่ยนแปลงรายละเอียดของโครงการฯ โดยขยายระยะเวลาดำเนินโครงการฯ จากเดิมตั้งแต่วันที่ 1 กรกฎาคม 2563   
ถึงวันที่ 30 กันยายน 2564 เป็นตั้งแต่วันที่ 1 ตุลาคม 2563 ถึงวันที่ 30 พฤศจิกายน 2564 และค่าใช้จ่าย  
ในการฝึกอบรมโครงการฯ ให้สามารถเบิกค่าใช้จ่ายในการฝึกอบรมให้แก่อาสาสมัครบริบาลท้องถิ่นได้เท่าที่จ่ายจริง  
และสามารถถัวจ่ายได้ทุกรายการในอัตราคนละไม่เกิน 9,500 บาท โดยให้ถือปฏิบัติตามระเบียบกระทรวงการคลัง  
ว่าด้วยค่าใช้จ่ายในการฝึกอบรม การจัดงาน และการประชุมระหว่างประเทศ พ.ศ. 2549 และที่แก้ไขเพิ่มเติม   
ในการนี้ เพื่อให้การดำเนินโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง เป็นไปตาม  
มติคณะรัฐมนตรีดังกล่าว ขอความร่วมมือจังหวัดดำเนินการ ดังนี้

๑. เร่งรัดการเบิกค่าใช้จ่ายตามโครงการดังกล่าวให้แล้วเสร็จ ภายในวันที่ 30 พฤศจิกายน 2564 พร้อมทั้งรายงานปัญหาหรืออุปสรรค และข้อเสนอแนะในการขับเคลื่อนโครงการให้กรมส่งเสริมการปกครองท้องถิ่น ภายในวันที่ 8 ธันวาคม 2564 ตามแบบรายงานที่กำหนดในหนังสือสั่งการที่อ้างถึง 3

2. ให้องค์กรปกครองส่วนท้องถิ่นเร่งดำเนินการส่งเอกสารหลักฐานการปฏิบัติงาน  
และการเรียกคืนเงินค่าปรับของอาสาสมัครบริบาลท้องถิ่น เพื่อให้สำนักงานส่งเสริมการปกครองท้องถิ่นจังหวัด

/ดำเนินการ …

-2-

ดำเนินการเบิกจ่ายค่าตอบแทนและส่งคืนเงินค่าปรับของอาสาสมัครบริบาลท้องถิ่นเข้าบัญชีเงินฝากธนาคาร  
ของจังหวัดให้เสร็จสิ้นภายในวันที่ 30 พฤศจิกายน 2564

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ <https://qrgo.page.link/E3oa3> หรือ QR Code ท้ายหนังสือ  
ฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)  
อธิบดีกรมส่งเสริมการปกครองท้องถิ่น



กองสาธารณสุขท้องถิ่น  
กลุ่มงานส่งเสริมสุขภาพ  
โทรศัพท์/โทรสาร ๐-๒๒๔๑-7225/08-1174-3738  
ผู้ประสานงาน นางสาวสุจิตรา ดาวเรือง/นางสาวสุพรรณนิภา เยื่อใย

ร.อสถ.................................  
ผอ.กสธ. ............................

หน.กง.สส. .........................

จนท. พิมพ์/ทาน …………….